1. **เกณฑ์การจัดทำข้อมูลทางการเงินระหว่างกาล**

ข้อมูลทางการเงินระหว่างกาลนี้ได้จัดทำขึ้นในรูปแบบย่อและตามมาตรฐานการบัญชีฉบับที่ 34 (ปรับปรุง\_2563) เรื่อง “การรายงานทางการเงินระหว่างกาล” รวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2563 โดยเน้นการให้ข้อมูลที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ดังนั้น ข้อมูลทางการเงินระหว่างกาลนี้ควรต้องอ่านควบคู่กับงบการเงินสำหรับปีสิ้นสุดวันที่ 31 ธันวาคม 2563

งบการเงินระหว่างกาลรวมสำหรับงวดสามเดือนและเก้าเดือนสิ้นสุดวันที่ 30 กันยายน 2564 และ 2563 และงบการเงินรวมสำหรับปีสิ้นสุดวันที่ 31 ธันวาคม 2563 ซึ่งเป็นส่วนหนึ่งของข้อมูลทางการเงินระหว่างกาลนี้ได้รวมบัญชีของบริษัทและบริษัทย่อย (“กลุ่มบริษัท”) ที่บริษัทมีอำนาจควบคุมหรือถือหุ้นทั้งทางตรงและทางอ้อมในบริษัทย่อยดังต่อไปนี้

|  |  |  |  |  |  | สัดส่วนการถือหุ้น |  | ราคาทุนของเงินลงทุน | | |
| --- | --- | --- | --- | --- | --- | --- | --- | --- | --- | --- |
|  |  |  |  | ทุนจด |  | ทั้งทางตรงและ |  |
|  |  |  |  | ทะเบียน |  | ทางอ้อมของบริษัท |  | ในงบการเงินเฉพาะกิจการ (พันบาท) | | |
| ชื่อบริษัท |  | ลักษณะธุรกิจ |  | (พันบาท) |  | (ร้อยละ) |  | 30 กันยายน 2564 |  | 31 ธันวาคม 2563 |
| บริษัท ทีเอ็ม เนิร์สซิ่ง แคร์ จำกัด (“TMNC”) |  | โรงพยาบาลขนาดเล็กและสถานดูแลผู้สูงอายุ |  | 300,000 |  | 80.00 |  | 240,000 |  | 100,000 |

ในเดือนมิถุนายน 2564 TMNC ได้มีการเพิ่มทุนจดทะเบียนและทุนชำระแล้วจากเดิมเมื่อสิ้นปี 2563 ที่มีจำนวน 125 ล้านบาทเป็น 300 ล้านบาท (เพิ่มขึ้น 175 ล้านบาท) ซึ่งเป็นส่วนที่บริษัทลงทุนเพิ่มเติมด้วยสัดส่วนการถือหุ้นเดิมจำนวน 140 ล้านบาทและเป็นส่วนที่ลงทุนเพิ่มเติมโดยส่วนได้เสียที่ไม่มีอำนาจควบคุมจำนวน 35 ล้านบาท

รายการบัญชีระหว่างบริษัทกับบริษัทย่อยที่มีนัยสำคัญได้ถูกตัดรายการในการทำงบการเงินระหว่างกาลรวมแล้ว

เพื่อความสะดวกของผู้อ่าน ข้อมูลทางการเงินระหว่างกาลฉบับภาษาอังกฤษได้ถูกจัดทำขึ้นจากข้อมูลทางการเงินระหว่างกาลฉบับภาษาไทยนี้ ซึ่งได้นำเสนอเพื่อวัตถุประสงค์ของการรายงานทางการเงินเพื่อใช้ในประเทศ

เริ่มตั้งแต่วันที่ 1 มกราคม 2564 บริษัทและบริษัทย่อยได้ถือปฏิบัติตามมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่โดยสภาวิชาชีพบัญชี ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2564 ทั้งนี้ การนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่ดังกล่าวข้างต้นมาเริ่มถือปฏิบัติไม่มีผลกระทบที่เป็นสาระสำคัญต่องบการเงินของบริษัทและบริษัทย่อย

1. **สรุปนโยบายการบัญชีที่สำคัญ**

บริษัทและบริษัทย่อยได้ใช้นโยบายการบัญชีที่สำคัญและวิธีการคำนวณต่างๆ ในการจัดทำข้อมูลทางการเงินระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2564 และ 2563 เช่นเดียวกับที่ใช้ในการจัดทำงบการเงินสำหรับปีสิ้นสุดวันที่ 31 ธันวาคม 2563 ยกเว้นเรื่องที่เกี่ยวข้องกับการนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่ตามที่กล่าวในหมายเหตุ 1 มาเริ่มถือปฏิบัติซึ่งผลกระทบไม่เป็นสาระสำคัญ

1. **รายการบัญชีกับบุคคลและกิจการที่เกี่ยวข้องกัน**

รายการบัญชีที่เกิดขึ้นกับบุคคลและกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน 2564 และ 2563 มีดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | งวดสามเดือน (พันบาท) | | |  | งวดเก้าเดือน (พันบาท) | | |
|  | 2564 |  | 2563 |  | 2564 |  | 2563 |
| **จำหน่ายสินทรัพย์ไม่หมุนเวียนที่ถือไว้เพื่อขาย (ที่ดิน) - ในราคาประเมินโดยผู้ประเมินราคาอิสระ (ราคาตามบัญชี 48.4 ล้านบาท)** |  |  |  |  |  |  |  |
| บริษัทย่อย \* | - |  | - |  | 77,000 |  | - |
| **ยอดขั้นต้น (ค่าเช่า) ของหนี้สินตามสัญญาเช่าลดลง - อัตราค่าเช่าตามที่ตกลงร่วมกัน** |  |  |  |  |  |  |  |
| กรรมการ | 30 |  | - |  | 100 |  | - |
| **ขายสินค้า - ราคาเทียบเคียงราคาตลาด** |  |  |  |  |  |  |  |
| บริษัทย่อย \* | - |  | - |  | 80 |  | - |
| **ดอกเบี้ยจ่ายเงินกู้ยืม - ร้อยละ 1.05 ต่อปี** |  |  |  |  |  |  |  |
| บริษัทย่อย \* | 132 |  | - |  | 167 |  | - |
| **ค่าตอบแทนผู้บริหารที่สำคัญ** |  |  |  |  |  |  |  |
| * ผลประโยชน์ระยะสั้น | 7,779 |  | 8,065 |  | 21,689 |  | 23,462 |
| * ผลประโยชน์หลังออกจากงาน | 663 |  | 734 |  | 2,088 |  | 2,172 |
| รวม | 8,442 |  | 8,799 |  | 23,777 |  | 25,634 |

\* เป็นรายการบัญชีในงบการเงินเฉพาะกิจการเท่านั้น

ยอดคงเหลือกับบุคคลและกิจการที่เกี่ยวข้องกัน ณ วันที่ 30 กันยายน 2564 และวันที่ 31 ธันวาคม 2563 มีดังนี้

|  | พันบาท | | | | | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | 30 กันยายน 2564 |  | 31 ธันวาคม 2563 |  | 30 กันยายน 2564 |  | 31 ธันวาคม 2563 |
| **เงินทดรองจ่าย** |  |  |  |  |  |  |  |
| บริษัทย่อย | - |  | - |  | - |  | 59 |
| กรรมการ | - |  | 110 |  | - |  | 110 |
| รวม | - |  | 110 |  | - |  | 169 |
| **สินทรัพย์สิทธิการใช้** |  |  |  |  |  |  |  |
| กรรมการ | 269 |  | - |  | 269 |  | - |
| **หนี้สินตามสัญญาเช่า** |  |  |  |  |  |  |  |
| กรรมการ | 269 |  | - |  | 269 |  | - |
| **เงินกู้ยืม (ตั๋วสัญญาใช้เงินซึ่งครบกำหนดในเดือนมกราคม 2565 และไม่มีหลักประกัน ดอกเบี้ยร้อยละ 1.05 ต่อปี)** |  |  |  |  |  |  |  |
| บริษัทย่อย | - |  | - |  | 50,000 |  | - |
| **ดอกเบี้ยค้างจ่ายเงินกู้ยืม** |  |  |  |  |  |  |  |
| บริษัทย่อย | - |  | - |  | 167 |  | - |

รายการเคลื่อนไหวของเงินกู้ยืมจากกิจการที่เกี่ยวข้องกันในงบการเงินเฉพาะกิจการสำหรับงวดเก้าเดือนสิ้นสุดวันที่ 30 กันยายน 2564 มีดังนี้

|  | พันบาท | | | | | | |
| --- | --- | --- | --- | --- | --- | --- | --- |
|  | ยอดยกมาต้นงวด |  | เพิ่มขึ้น |  | ลดลง |  | ยอดยกไปสิ้นงวด |
| บริษัทย่อย | - |  | 50,000 |  | - |  | 50,000 |

1. **ลูกหนี้การค้า**

ลูกหนี้การค้า ณ วันที่ 30 กันยายน 2564 และวันที่ 31 ธันวาคม 2563 แยกตามอายุหนี้ที่ค้างชำระได้ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | พันบาท | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 30 กันยายน 2564 |  | 31 ธันวาคม 2563 |  | 30 กันยายน 2564 |  | 31 ธันวาคม 2563 |
| ยังไม่ครบกำหนดชำระ | 124,570 |  | 129,831 |  | 124,570 |  | 129,831 |
| ค้างชำระ : |  |  |  |  |  |  |  |
| ไม่เกิน 3 เดือน | 53,332 |  | 51,067 |  | 53,332 |  | 51,067 |
| ระหว่าง 3 เดือนถึง 6 เดือน | 15,339 |  | 20,405 |  | 15,339 |  | 20,405 |
| ระหว่าง 6 เดือนถึง 12 เดือน | 8,081 |  | 7,805 |  | 8,081 |  | 7,805 |
| เกินกว่า 12 เดือน | 882 |  | 841 |  | 882 |  | 841 |
| รวม | 202,204 |  | 209,949 |  | 202,204 |  | 209,949 |
| หัก ค่าเผื่อการด้อยค่าจากผลขาดทุน  ด้านเครดิตที่คาดว่าจะเกิดขึ้น | ( 1,368) |  | ( 841) |  | ( 1,368) |  | ( 841) |
| สุทธิ | 200,836 |  | 209,108 |  | 200,836 |  | 209,108 |

1. **ค่าใช้จ่ายค้างจ่ายและหนี้สินหมุนเวียนอื่น**

|  |  |  |  |  |  |  |  |
| --- | --- | --- | --- | --- | --- | --- | --- |
|  | พันบาท | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 30 กันยายน 2564 |  | 31 ธันวาคม 2563 |  | 30 กันยายน 2564 |  | 31 ธันวาคม 2563 |
| โบนัสพนักงานค้างจ่าย | 7,637 |  | 8,630 |  | 7,637 |  | 8,630 |
| เจ้าหนี้อื่น | 6,600 |  | 8,578 |  | 6,595 |  | 8,430 |
| เงินรับล่วงหน้าค่าสินค้า | 5,573 |  | 2,772 |  | 5,573 |  | 2,772 |
| ค่านายหน้าค้างจ่าย | 4,397 |  | 3,051 |  | 4,397 |  | 3,051 |
| ค่าใช้จ่ายและส่วนลดในการรับเงินค้างจ่าย | 3,262 |  | 3,008 |  | 3,198 |  | 3,008 |
| ภาษีเงินได้หัก ณ ที่จ่ายค้างจ่าย | 1,276 |  | 86 |  | 1,031 |  | 77 |
| เจ้าหนี้กรมสรรพากร | 827 |  | 3,258 |  | 827 |  | 3,258 |
| อื่นๆ | 973 |  | 185 |  | 973 |  | 181 |
| รวม | 30,545 |  | 29,568 |  | 30,231 |  | 29,407 |

1. **หนี้สินผลประโยชน์พนักงานหลังออกจากงาน**

รายการเคลื่อนไหวของหนี้สินผลประโยชน์พนักงานหลังออกจากงานสำหรับงวดเก้าเดือนสิ้นสุดวันที่ 30 กันยายน 2564 และ 2563 มีดังนี้

|  |  |  |  |
| --- | --- | --- | --- |
|  | งบการเงินรวมและ  งบการเงินเฉพาะกิจการ (พันบาท) | | |
|  | 2564 |  | 2563 |
| หนี้สินผลประโยชน์ของพนักงานหลังออกจากงาน ณ วันที่ 1 มกราคม | 9,752 |  | 8,655 |
| ต้นทุนบริการปัจจุบัน | 754 |  | 754 |
| ต้นทุนดอกเบี้ย | 205 |  | 181 |
| ค่าใช้จ่ายที่รับรู้เป็นรายการกำไรหรือขาดทุนในงบกำไรขาดทุนเบ็ดเสร็จ | 959 |  | 935 |
| ผลประโยชน์ของพนักงานที่จ่ายชำระในระหว่างงวด | ( 400) |  | ( 150) |
| หนี้สินผลประโยชน์พนักงานหลังออกจากงาน ณ วันที่ 30 กันยายน | 10,311 |  | 9,440 |

สมมติฐานที่สำคัญที่ใช้ในการคำนวณหนี้สินผลประโยชน์ของพนักงานหลังออกจากงานในปี 2564 และ 2563 มีดังนี้

อัตราคิดลด ร้อยละ 2.92 และร้อยละ 2.47 ต่อปี

อัตราการขึ้นเงินเดือน ร้อยละ 5 ต่อปี

อัตราการหมุนเวียนของพนักงาน ร้อยละ 2.87 - 34.38 ต่อปี

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการ  เปลี่ยนแปลงของสมมติฐาน (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลงร้อยละ 0.5) | (477) | 515 |
| อัตราการขึ้นเงินเดือน (เพิ่มขึ้น/ลดลงร้อยละ 1.0) |  | 1,107 |  | (956) |
| อัตราการหมุนเวียนของพนักงาน (เพิ่มขึ้น/ลดลงร้อยละ 20.0) |  | (1,007) |  | 1,229 |

1. **ภาษีเงินได้**

ภาษีเงินได้นิติบุคคลที่บันทึกเป็นค่าใช้จ่าย (รายได้) สำหรับงวดสามเดือนและเก้าเดือนสิ้นสุดวันที่ 30 กันยายน 2564 และ 2563 ประกอบด้วยรายการดังนี้

|  | งวดสามเดือน (พันบาท) | | | | | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | 2564 |  | 2563 |  | 2564 |  | 2563 |
| ภาษีเงินได้ที่คำนวณจากกำไรทางบัญชี | 6,097 |  | 3,037 |  | 6,215 |  | 3,066 |
| ผลกระทบจากรายการที่ถือเป็นรายจ่ายทางภาษีไม่ได้ | 1,324 |  | 282 |  | 1,206 |  | 253 |
| ผลกระทบจากรายการที่สามารถหักเป็นรายจ่ายทาง  ภาษีได้เพิ่มเติม | ( 777) |  | ( 195) |  | ( 777) |  | ( 195) |
| ภาษีเงินได้ของงวดปัจจุบันที่คำนวณจากกำไรทางภาษี | 6,644 |  | 3,124 |  | 6,644 |  | 3,124 |
| สินทรัพย์ภาษีเงินได้รอการตัดบัญชีลดลง (เพิ่มขึ้น) | ( 483) |  | 60 |  | ( 483) |  | 60 |
| หนี้สินภาษีเงินได้รอการตัดบัญชีเพิ่มขึ้น | 367 |  | - |  | 367 |  | - |
| ภาษีเงินได้ที่แสดงเป็นรายการกำไรหรือขาดทุน  ในงบกำไรขาดทุนเบ็ดเสร็จ | 6,528 |  | 3,184 |  | 6,528 |  | 3,184 |

|  | งวดเก้าเดือน (พันบาท) | | | | | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | 2564 |  | 2563 |  | 2564 |  | 2563 |
| ภาษีเงินได้ที่คำนวณจากกำไรทางบัญชี | 7,448 |  | 7,728 |  | 13,646 |  | 7,766 |
| ผลกระทบจากรายการที่ถือเป็นรายจ่ายทางภาษีไม่ได้ | 2,437 |  | 1,352 |  | 1,959 |  | 1,314 |
| ผลกระทบจากรายการที่ถือเป็นรายได้ทางภาษี | 5,720 |  | - |  | - |  | - |
| ผลกระทบจากรายการที่สามารถหักเป็นรายจ่ายทาง  ภาษีได้เพิ่มเติม | (1,354) |  | (2,101) |  | (1,354) |  | (2,101) |
| ภาษีเงินได้ของงวดปัจจุบันที่คำนวณจากกำไรทางภาษี | 14,251 |  | 6,979 |  | 14,251 |  | 6,979 |
| สินทรัพย์ภาษีเงินได้รอการตัดบัญชีลดลง (เพิ่มขึ้น) | ( 672) |  | 1,320 |  | ( 672) |  | 1,320 |
| หนี้สินภาษีเงินได้รอการตัดบัญชีเพิ่มขึ้น | 367 |  | - |  | 367 |  | - |
| ภาษีเงินได้ที่แสดงเป็นรายการกำไรหรือขาดทุน  ในงบกำไรขาดทุนเบ็ดเสร็จ | 13,946 |  | 8,299 |  | 13,946 |  | 8,299 |

สินทรัพย์และหนี้สินภาษีเงินได้รอการตัดบัญชีที่แสดงในงบแสดงฐานะการเงิน ณ วันที่ 30 กันยายน 2564 และวันที่ 31 ธันวาคม 2563 มีดังนี้

|  |  |  |  |
| --- | --- | --- | --- |
|  | งบการเงินรวมและ งบการเงินเฉพาะกิจการ (พันบาท) | | |
|  | 30 กันยายน 2564 |  | 31 ธันวาคม 2563 |
| ผลกระทบของรายการซึ่งยังไม่สามารถถือเป็นรายจ่ายทางภาษี |  |  |  |
| สินทรัพย์ภาษีเงินได้รอการตัดบัญชี |  |  |  |
| - ค่าเผื่อการด้อยค่าของลูกหนี้การค้า | 274 |  | 168 |
| - ค่าเผื่อการลดลงของมูลค่าสินค้าและสินค้าเสื่อมสภาพ | 1,236 |  | 782 |
| - หนี้สินผลประโยชน์ของพนักงานหลังออกจากงาน | 2,062 |  | 1,950 |
| รวม | 3,572 |  | 2,900 |
|  |  |  |  |
| หนี้สินภาษีเงินได้รอการตัดบัญชี |  |  |  |
| - กำไรจากการวัดมูลค่าตราสารอนุพันธ์ | 367 |  | - |

ณ วันที่ 30 กันยายน 2564 บริษัทย่อยมีผลขาดทุนสะสมทางภาษีเป็นจำนวนเงินประมาณ 3.2 ล้านบาท ซึ่งสามารถใช้เป็นเครดิตภาษีได้ในระหว่างปี 2564 จนถึงปี 2569

1. **ข้อมูลทางการเงินจำแนกตามส่วนงานดำเนินงาน**

งบกำไรขาดทุนซึ่งเน้นในส่วนของกำไรขั้นต้นเป็นข้อมูลทางการเงินที่สำคัญและเป็นข้อมูลหลักของบริษัทและบริษัทย่อยซึ่งถูกนำเสนอให้กับผู้มีอำนาจการตัดสินใจสูงสุดด้านการเงินอย่างสม่ำเสมอและถูกใช้ในการประเมินผลการดำเนินงานของส่วนงาน บริษัทและบริษัทย่อยมีส่วนดำเนินงาน (ซึ่งกำหนดจากส่วนงานที่รายงานเป็นการภายใน) ที่มีสัดส่วนเป็นสาระสำคัญสองส่วนงานคือ (1) อุปกรณ์และวัสดุสิ้นเปลืองและ (2) อุปกรณ์และเครื่องมือทางการแพทย์โดย ณ วันที่ 30 กันยายน 2564 บริษัทย่อยยังไม่ได้เริ่มดำเนินกิจกรรมทางธุรกิจใดๆ บริษัทและบริษัทย่อยไม่มีรายการโอนระหว่างส่วนงาน นอกจากนี้ บริษัทและบริษัทย่อยไม่สามารถจำแนกข้อมูลสินทรัพย์และหนี้สินตามส่วนงานได้โดยไม่มีต้นทุนที่เกินจำเป็น

*ข้อมูลเกี่ยวกับส่วนงานดำเนินงานเชิงผลิตภัณฑ์สำหรับงวดเก้าเดือนสิ้นสุดวันที่ 30 กันยายน 2564 และ 2563   
ในงบการเงินเฉพาะกิจการมีดังนี้*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | |
|  | อุปกรณ์และวัสดุสิ้นเปลือง | | |  | อุปกรณ์และเครื่องมือ  ทางการแพทย์ | | |  | รวม | | |
|  | 2564 |  | 2563 |  | 2564 |  | 2563 |  | 2564 |  | 2563 |
| รายได้จากการขาย - สุทธิ | 499,716 |  | 428,053 |  | 20,549 |  | 49,104 |  | 520,265 |  | 477,157 |
| ค่าใช้จ่ายตามส่วนงาน - ต้นทุนขาย | (305,252) |  | (252,513) |  | (14,422) |  | (40,050) |  | (319,674) |  | (292,563) |
| ผลได้ตามส่วนงาน | 194,464 |  | 175,540 |  | 6,127 |  | 9,054 |  | 200,591 |  | 184,594 |
| บวก รายได้ที่ไม่ได้ปันส่วน |  |  |  |  |  |  |  |  |  |  |  |
| รายได้อื่นๆ |  |  |  |  |  |  |  |  | 29,473 |  | 295 |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  |
| ต้นทุนในการจัดจำหน่าย |  |  |  |  |  |  |  |  | ( 70,564) |  | ( 68,809) |
| ค่าใช้จ่ายในการบริหาร |  |  |  |  |  |  |  |  | ( 79,783) |  | ( 71,475) |
| ขาดทุนจากอัตราแลกเปลี่ยน |  |  |  |  |  |  |  |  | ( 6,901) |  | ( 6,481) |
| ต้นทุนทางการเงิน |  |  |  |  |  |  |  |  | ( 3,946) |  | ( 6,095) |
| กลับรายการขาดทุน (ขาดทุน) จาก  การด้อยค่าของสินทรัพย์ทางการเงิน |  |  |  |  |  |  |  |  | ( 641) |  | 6,803 |
| ค่าใช้จ่ายภาษีเงินได้ |  |  |  |  |  |  |  |  | ( 13,946) |  | ( 8,299) |
| กำไรสำหรับงวด |  |  |  |  |  |  |  |  | 54,283 |  | 30,533 |

*ข้อมูลเกี่ยวกับส่วนงานดำเนินงานเชิงภูมิศาสตร์สำหรับงวดเก้าเดือนสิ้นสุดวันที่ 30 กันยายน 2564 และ 2563*

บริษัทและบริษัทย่อยดำเนินธุรกิจในส่วนงานเชิงภูมิศาสตร์เดียวคือ ในประเทศไทย จึงไม่มีการนำเสนอข้อมูลเกี่ยวกับส่วนงานดำเนินงานเชิงภูมิศาสตร์ในข้อมูลทางการเงินระหว่างกาลนี้

บริษัทและบริษัทย่อยไม่มีสินทรัพย์ไม่หมุนเวียนใดๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม) สำหรับงวดเก้าดือนสิ้นสุดวันที่ 30 กันยายน 2564 และ 2563*

บริษัทและบริษัทย่อยไม่มีรายการค้ากับลูกค้ารายใหญ่ จึงไม่มีการนำเสนอข้อมูลเกี่ยวกับลูกค้ารายใหญ่ในข้อมูลทางการเงินระหว่างกาลนี้

1. **อื่น ๆ**

ณ วันที่ 30 กันยายน 2564

1. บริษัทมีหนังสือค้ำประกันบริษัทซึ่งออกโดยธนาคารในประเทศแห่งหนึ่งให้แก่บริษัทเอกชนและหน่วยงานรัฐบาลหลายแห่งซึ่งเป็นลูกค้าของบริษัทเป็นจำนวนเงินรวมประมาณ 23.0 ล้านบาท
2. บริษัทย่อยมีภาระผูกพันจากงานก่อสร้างโครงการโรงพยาบาลเพื่อดูแลผู้สูงอายุโดยเป็นค่าก่อสร้างอาคารจำนวนเงินประมาณ 79.3 ล้านบาท
3. บริษัทมีสัญญาซื้อเงินตราต่างประเทศล่วงหน้ากับธนาคารในประเทศสองแห่งซึ่งสรุปได้ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| สกุลเงินต่างประเทศ |  | จำนวนเงินสกุลต่างประเทศ |  | จำนวนเงินบาท  คงที่ (พันบาท) |  | มูลค่ายุติธรรม  (พันบาท) |  | ระยะเวลาครบกำหนด |
| ยูโร |  | 191,410 |  | 7,321 |  | 7,539 |  | ตุลาคม - ธันวาคม 2564 |
| เหรียญสหรัฐ |  | 600,750 |  | 18,765 |  | 20,383 |  | ตุลาคม - ธันวาคม 2564 |

1. **การจ่ายเงินปันผลและเงินปันผลระหว่างกาล**

ในที่ประชุมสามัญผู้ถือหุ้นเมื่อวันที่ 20 เมษายน 2564 ผู้ถือหุ้นได้มีมติเป็นเอกฉันท์อนุมัติการจ่ายเงินปันผลจากผลการดำเนินงานปี 2563 ในอัตราหุ้นละ 0.10 บาทเป็นเงินรวมประมาณ 30.80 ล้านบาทให้แก่ผู้ถือหุ้นโดยกำหนดจ่ายเงินปันผลดังกล่าวในวันที่ 14 พฤษภาคม 2564

ในที่ประชุมคณะกรรมการบริษัทเมื่อวันที่ 31 มีนาคม 2563 คณะกรรมการบริษัทได้มีมติเป็นเอกฉันท์อนุมัติการจ่ายเงินปันผลระหว่างกาลจากผลการดำเนินงานปี 2562 ในอัตราหุ้นละประมาณ 0.13 บาทเป็นเงินรวมประมาณ 40.04 ล้านบาทให้แก่ผู้ถือหุ้นโดยกำหนดจ่ายเงินปันผลในวันที่ 30 เมษายน 2563 ทั้งนี้ เรื่องดังกล่าวข้างต้นได้รับทราบโดยผู้ถือหุ้นแล้วในการประชุมสามัญผู้ถือหุ้นเมื่อวันที่ 17 มิถุนายน 2563

1. **เหตุการณ์ภายหลังรอบระยะเวลารายงาน**

ในเดือนตุลาคม 2564 บริษัทและบริษัทย่อยได้รับวงเงินสินเชื่อจากธนาคารในประเทศแห่งหนึ่งเพิ่มเติมดังนี้

* บริษัทได้รับวงเงินสินเชื่อหมุนเวียนเพื่อการนำเข้าสินค้าจากต่างประเทศเพิ่มเติมจำนวน 50 ล้านบาท
* บริษัทย่อยได้รับวงเงินสินเชื่อใหม่ซึ่งประกอบด้วยเงินกู้ยืมระยะยาว (ระยะเวลาจ่ายชำระคืน 10 ปี) เงินเบิกเกินบัญชีและหนังสือค้ำประกันบริษัทจำนวน 230 ล้านบาท 20 ล้านบาทและ 15 ล้านบาท ตามลำดับ

วงเงินสินเชื่อดังกล่าวข้างต้นนี้ค้ำประกันโดยบริษัทเต็มจำนวนและการจำนองที่ดินและสิ่งปลูกสร้างบนที่ดินของบริษัทย่อยด้วยวงเงินจำนองรวม 392 ล้านบาท (ส่วนของบริษัท 127 ล้านบาทและบริษัทย่อย 265 ล้านบาท) นอกจากนี้ วงเงินสินเชื่อดังกล่าวยังมีเงื่อนไขและข้อกำหนดส่วนหนึ่งเกี่ยวกับการดำรงสัดส่วนการถือหุ้นของบริษัทในบริษัทย่อยว่าจะต้องไม่น้อยกว่าร้อยละ 70

1. **การอนุมัติข้อมูลทางการเงินระหว่างกาล**

ข้อมูลทางการเงินระหว่างกาลนี้ได้รับการอนุมัติให้ออกโดยที่ประชุมคณะกรรมการบริษัทเมื่อวันที่ 7 พฤศจิกายน 2564